Document ID: 32005D0748

32005D0748
L 280/20
JURNALUL OFÍCIAL AL UNIUNII EUROPENE
DECIZIA COMISIEI
din 24 octombrie 2005
de modificare a Deciziei 2002/300/CE privind zonele excluse din lista zonelor autorizate în ceea ce privește Bonamia ostreae și/sau Marteilia refringens
[notificată cu numărul C(2005) 4081]
(Text cu relevanță pentru SEE)
(2005/748/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și produselor de acvacultură (1), în special articolul 5,
întrucât:
(1)
Decizia 2002/300/CE din 18 aprilie 2002 de stabilire a listei cu zonele autorizate în ceea ce privește Bonamia ostreaeși/sau Marteilia refringens (2) stabilește lista zonelor comunitare considerate indemne de aceste boli la moluște.
(2)
Irlanda și Regatul Unit au informat Comisia prin scrisorile din iunie 2005 cu privire la faptul că un caz de Bonamia ostreae a fost depistat în Lough Foyle, zona de coastă comună situată la frontiera dintre Irlanda și Irlanda de Nord. Considerată anterior indemnă de Bonamia ostreae, această zonă nu mai poate fi considerată astfel.
(3)
În afară de aceasta, Irlanda a înaintat o cerere de modificare a listei zonelor din Irlanda recunoscute în ceea ce privește Bonamia ostreae stabilită prin Decizia 2002/300/CE pentru a preciza denumirea geografică a uneia dintre zonele afectate de boală. Din acest motiv, denumirea „Logmore, Belmullet” trebuie înlocuită cu „Loughmore, Blacksod Bay”.
(4)
Prin urmare, Decizia 2002/300/CE trebuie modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2002/300/CE se înlocuiește cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 24 octombrie 2005.

Labels: 0
18
17
6